CELEX: C2006/060/89
Language: el
Date: 2006-03-11 00:00:00
Title: Υπόθεση T-10/06: Προσφυγή της PORTELA & C a , S.A. κατά ΓΕΕΑ, που ασκήθηκε στις  11 Ιανουαρίου 2006

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/47
            
         Προσφυγή της PORTELA & Ca, S.A. κατά ΓΕΕΑ, που ασκήθηκε στις 11 Ιανουαρίου 2006
   (Υπόθεση T-10/06)
   (2006/C 60/89)
   Γλώσσα στην οποία έχει συνταχθεί η προσφυγή: η πορτογαλική
   Διάδικοι
   
      Προσφεύγουσα: PORTELA & Ca, S.A. (S. Mamede do Coronado, Πορτογαλία) [εκπρόσωπος: João M. Pimenta, δικηγόρος]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Έτεροι διάδικοι στην ενώπιον του τμήματος προσφυγών διαδικασία: Juan Torres Quadrado και Josep Gilbert Sanz
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της 14ης Σεπτεμβρίου 2004 στην υπόθεση R 897/2004-1, την οποία εξέδωσε το πρώτο τμήμα προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), με την οποία καταχώρισε υπό τον αριθμό 1 400 183 κοινοτικό σήμα τα ακόλουθα προϊόντα:
               
                           —
                        
                        
                           Κλάση 5 — Παρασκευάσματα φαρμακευτικά και κτηνιατρικά και υγιεινής. Διαιτητικές ουσίες για ιατρικές χρήσεις. Παρασκευάσματα για την καταπολέμηση επιβλαβών ζώων και ζωυφίων.
                        
                     
                           —
                        
                        
                           Κλάση 42 — Ιατρικές υπηρεσίες. Υπηρεσίες σχετικές με φαρμακευτικά εργαστήρια. Ιατρική έρευνα, εργαστηριακή έρευνα.
                        
                     
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτούμενος την καταχώριση κοινοτικού σήματος: PORTELA & Ca, S.A.
   
      Κοινοτικό σήμα του οποίου ζητείται η καταχώριση: Εικονιστικό σήμα Bial (αίτηση αριθ. 1400183)
   
      Δικαιούχοι του σήματος ή σημείου που προβάλλεται προς στήριξη της ανακοπής: Juan Torres Quadrado και Josep Gilbert Sanz
   
      Σήμα ή σημείο επί του οποίου στηρίχτηκε η ανακοπή: Ισπανικό σήμα Bial
   
      Απόφαση του τμήματος ανακοπών: Η ανακοπή έγινε μερικώς δεκτή
   
      Απόφαση του τμήματος προσφυγών: Η απόφαση του τμήματος ανακοπών επικυρώθηκε ολικώς
   
      Προβαλλόμενοι λόγοι ακυρώσεως: Η προσφεύγουσα ισχυρίζεται ότι το ΓΕΕΑ παρέβη το άρθρο 8, παράγραφος 1, στοιχείο β', του κανονισμού (ΕΚ) 40/94, το οποίο ερμήνευσε εσφαλμένως, και ότι η προσβαλλομένη απόφαση εκδόθηκε κατά παράβαση ουσιώδους τύπου (δεν έγινε προσήκουσα επίκληση του σήματος κατά την ένσταση, ούτε γνωστοποιήθηκαν στην νυν προσφεύγουσα, εντός της νόμιμης προθεσμίας, τα ουσιώδη στοιχεία του προϋπάρχοντος σήματος, στο οποίο στηρίχτηκε η ανακοπή, η δε απόφαση επί των δικαστικών εξόδων είναι εσφαλμένη).